cyanic-selkie/wikianc huggingface dataset:
Alvorada (Rio Grande do Sul)
Alvorada er en kommune i delstaten Rio Grande do Sul i sørregionen av Brasil.
Lindefamilien
Lindefamilien (Tiliaceae) er en tidligere plantefamilie. Molekylærgenetiske studier har vist at familien er polyfyletisk, og de fleste artene regnes nå til underfamiliene Tilioideae, Brownlowioideae og Grewioideae i kattostfamilien (Malvaceae).
Artene er busker og trær, mer sjeldent urter. De har ikke melkesaft. Bladene er stilkete, enkle og hårete. Blomstene er som regel femtallige. Omfanget av familien varierte i ulike oversikter, men tidlig på 1990-tallet ble ca. 450 arter i 50 slekter plassert her. Utbredelsen omfatter de fleste tropiske og tempererte strøk. Velkjente arter er lind (Tilia), jute (Corchorus) og stuelind (Sparrmannia africana).
Nåleblomsterfluer
Nåleblomsterfluer (slekten Baccha) er en gruppe av fluer som tilhører familien blomsterfluer (Syrphidae). Gruppen omfatter bare én, umiskjennelig art i Norge, Baccha elongata.
Utseende
Små, slanke blomsterfluer som lett kjennes på at bakkroppen er nåleaktig smal, særlig hos hannene langt stilket. På farge er de svarte med gule tverrbånd på bakkroppen. Hodet er ganske stort, hos hannene møtes fasettøynene i pannen. Vingene er smale, glassklare eller brunlige, med brune årer. Beina er slanke og gule eller gulbrune.
Levevis
Nåleblomsterfluene finnes gjerne i skogkanter, ofte der det vokser skogsvinerot (Stachys sylvatica). De holder seg gjerne i halvskyggen og er ikke så lette å oppdage. De besøker blomster, men er ikke å finne her så hyppig som mange andre blomsterfluer. I likhet med svært mange andre Syrphinae lever larvene av bladlus. De overvintrer som larver, voksne fluer kan påtreffes hele sommerhalvåret.
Alle fluer gjennomgår en fullstendig forvandling, med et puppestadium mellom stadiet som larve og voksen.
Systematisk inndeling med norske arter
Tidligere ble Baccha obscuripennis Meigen, 1822 regnet som en egen art, men denne er trolig bare en variant av Baccha elongata.
Irak under Sommer-OL 1964
Irak under Sommer-OL 1964. Tretten sportsutøvere fra Irak deltok i tre sporter under Sommer-OL 1964 i Tokyo. Det var tredje gangen Irak deltok i et OL, de vant ikke noen medaljer.
Belgisk toppdivisjon i fotball
Den belgiske toppdivisjonen i fotball kalles for «Jupiler Pro League», fordi ligaen sponses av bryggeriet InBev som brygger øl-typen Jupiler. Første sesongen det ble arrangert seriespill var i 1895. RSC Anderlecht er den mest meritterte klubben med 30 titler, fulgt av Club Brugge K.V. (13), R. Union Saint-Gilloise (11) og R. Standard de Liège (9).
UEFA-ranking (2022)
''UEFA-rangering foran 2022/23-sesongen. ''
Satu Mare (fylke)
Satu Mare er et fylke (județ) i Romania. Det ligger i regionen Transilvania. Administrasjonssenteret er byen Satu Mare. Fylket hadde 344 360 innbyggere ved folketellingen i 2011.
Belgisk toppdivisjon i fotball
Gjennomføring
Hvert av de 18 lagene i «Jupiler Pro League» spiller 2 kamper mot hver av de 17 andre motstanderne. Det spilles 34 runder, med 9 kamper i hver runde, stort sett fra august til mai. Det gis 3 poeng for seier, men før 1995-96 sesongen ble det bare gitt 2 poeng. Uavgjort gir 1 poeng. Hvis to lag har like mange poeng, blir det laget med flest seiere plassert først på tabellen. Hvis to lag har like mange poeng og seiere, spilles det kvalifisering over to kamper om hvem som skal ende øverst. I realiteten gjennomføres dette bare når lagene er involvert i nedrykkskamp, tittelkamp og kamp om Europacupspill.
Satu Mare (fylke)
Administrativ inndeling
Fylket har to municipiu, tre byer og 56 comună.
Belgisk toppdivisjon i fotball
Gjennomføring
Den belgiske toppserien skal endre deltakerlag fra 18 til 16. I 2008-09 sesongen kommer de to nederste lagene til å rykke ned, mens lag nummer 15 og 16 spiller playoff mot to lag fra 2. divisjon. Bare ett av disse lagene får lov å spille i øverste divisjon. I tillegg rykker vinneren av 2. divisjon direkte opp.
Den belgiske seriemesteren kvalifiserer seg direkte til gruppespill i Mesterligaen, mens sølvvinneren kommer inn i 3. kvalifiseringsrunde i samme cupen. Bronsevinneren kommer inn i siste kvalifiseringsrunde i UEFA-cupen. Hvis den belgiske cupvinneren også havner blant topp-3 i ligaen, får taperen i cupfinalen spille i UEFA-cupen. Hvis cupfinalisten allerede har kvalifisert seg, får det laget som endte på 4.-plass i ligaen spille UEFA-cup. Fra 2008-09 sesongen skal både Europacupene og den belgiske ligaen reformeres, og det er fortsatt uklart hvordan det vil bli tildelt plasser, bortsett fra at det på en eller annen måte kommer til å bli playoffspill.
Kampene i ligaen spilles hovedsakelig på lørdag kl. 20.00 og søndag kl. 15.00. Noen runder spilles imidlertid på onsdager. De siste årene har TV-overførte kamper blitt spilt på fredager eller på andre ukedager på forskjellige tider (for eksempel lørdag 18.00 eller søndag 13.00 og 20.00). Årsaken er regelen om at ingen TV-overførte kamper skal spilles samtidig som andre toppdivisjonskamper, for å unngå tomme tribuner.
Alle lagene som spiller i «Jupiler Pro League» og 2. divisjon må tilfredsstille det belgiske fotballforbundets krav til blant annet økonomi og stadionsikkerhet. Dette ble introdusert i sesongen 2001-02. Lag som ikke oppfyller lisensen degraderes til 3. divisjon påfølgende sesong. F.eks. endte K.S.K. Beveren på 18.-plass (sisteplass) i 2001-02, men rykket ikke ned fordi både K.S.C. Eendracht Aalst (17.-plass) og R.W.D. Molenbeek (10.-plass) fikk avslag på sin lisenssøknad.
Historie
Den første toppdivisjonen i Belgia ble kalt for «Coupe de Championnat» og ble avholdt i 1895-96 med 7 lag. De lagene var Antwerpen F.C., Club Brugge, R.F.C. de Liège (første vinner), samt fire lag fra Brussel: K.F.C. Rhodienne-Verrewinkel, R. Léopold Uccle Forestoise, S.C. de Bruxelles og Union d'Ixelles.
Det var ingen system for opprykk og nedrykk, men de to nederste klubbene (Brugge og Union d'Ixelles) trakk seg og en ny klubb ble inkludert i ligaen (Athletic & Running Club de Bruxelles). De tidlige årene ble dominert av F.C. Liégeois og R.C. de Bruxelles, som tilsammen delte 8 titler. Fra sesongen 1898-99 var det to ligaer på toppnivå. I 1900-01 ble disse to slått sammen til én som inneholdt 9 klubber. Året etter ble imidlertid divisjonen splittet i to igjen, denne gangen med 4 lag i hver, som spilte playoff som avgjorde serievinner, i stedet for en finalekamp. Påfølgende år ble opprykk- og nedrykkssystemet introdusert. Bare 10 lag spilte i 1. divisjon frem til 1908, da ytterligere 2 klubber fikk delta. Antallet steg til 14 i 1921, 16 i 1942 og 19 i 1945, og deretter redusert til 16 to år senere. I 1974-75 ble det 20 klubber, deretter redusert til 19 påfølgende sesong, og til 18 i 1976-77.
Da 1. verdenskrig kom, var Daring Club de Bruxelles det sterkeste laget, med titler i 1912 og 1914. I 1926 ble toppdivisjonen omdøpt til «Division d'Honneur» (Premier division). Fra 1921 til 1932 ble ligaen dominert klubber fra Antwerpen: Beerschot A.C. (5 titler med Raymond Braine på laget), Antwerp F.C. (sine 2 første titler) og den lille klubben Liersche S.K. vant sin første tittel i 1932. Utfordrere i denne perioden var C.S. Brugois (2 titler i denne perioden), Union Saint-Gilloise (1 tittel), R.C. de Bruxelles, Daring Club de Bruxelles og etterhvert Standard Club Liégeois. Fra og med 25. desember 1932 tapte ikke Union Saint-Gilloise de neste 60 ligakampene, og vant mesterskapet i 1933, 1934 og 1935. Rekorden står fremdeles. Erkerivalen til Union var Daring Club, som vant de to neste ligatitlene. Da spilleren Raymond Braine returnerte til Beerschot, vant Antwerpen-klubben de to siste ligatitlene før 2. verdenskrig.
Den 10. mai 1940 invaderte tyske tropper Belgia og dermed ble sesongene 1939-40 og 1940-41 avlyst. Ligaen startet opp igjen i september 1941 og da vant Liersche S.K. sin andre tittel. Den neste sesongen mistet klubben tre av sine spillere, to av dem ble bombet og en døde på grunn av store skader i krigsfelten. Laget endte dermed på 3.-plass, mens naboklubben K.V. Mechelen ble mester. I 1947 vant R.S.C. Anderlechtous sitt første ligagull, med Jef Mermans som en sentral brikke i angrepet. Klubben dominerte de neste ti årene ved å vinne 7 mesterskap. I 1952 forandret toppdivisjonen igjen navn til 1. divisjon. På slutten av 1950-tallet vant Standard for første gang, og de kjempet med Anderlecht hvert år frem til 1972. Etter dette hadde Club Brugge et godt tiår. Mellom 1960 og 1972 vant Anderlecht 7 ganger, mens Standard vant 5 ganger.
Pepperfamilien
Pepperfamilien (Piperaceae) er en plantefamilie i ordenen Piperales. Den omfatter ca. 2 015 arter fordelt på 8 planteslekter. Artene er rike på eteriske oljer med brennende smak. Vanlig pepper er bærene av krydderpepper (Piper nigrum). Den polynesiske rusdrikken kava lages av arten Piper methysticum.
Odvar Korsvold
Odvar Korsvold (født 22. juni 1926, død 9. juli 2008) var flyver og forretningsmann, mest kjent som stifteren av Norrønafly.
NGC 602
NGC 602 (også N90 ) er en ung, lyssterk åpen stjernehop med stjerner beliggende i den lille magellanske skyen, en satellittgalakse til Melkeveien. Stråling og sjokkbølger fra stjerner har skjøvet bort mye av det lettere omgivende gassen og støvet som utgjør stjernetåken kjent som N90, og dette har i sin tur utløst nye stjernedannelser i ytterkantene av stjernetåken. Disse yngre stjernene som enda ikke har nådd hovedserien er fremdeles innhyllet i støv, men er synlig for Spitzer Space Telescope ved infrarøde bølgelengder. Stjernehopen er av spesiell interesse siden den ligger i fløyen av den lille magellanske skyen som leder til Magellanbroen. Derfor, mens de kjemiske egenskapene bør være tilsvarende resten av galaksen, er den relativt isolert og lettere å studere.
Odvar Korsvold
Odvars far var baptistpastor og i sine guttedager ble det en del flytting rundt om i landet på Odvar. Han vokste opp flere steder i Nord-Norge, dels i Drammen. Under okkupasjonen, da Odvar var 17 år måtte han i 1943 flykte til Sverige på grunn av tyskerfiendtlige aktiviteter.
Han stiftet A/S Norrønafly den 1. oktober 1953 som han bygget opp med en-motors fly av ulike slag og det ble etter hvert en broket flåte som holdt til på Fornebu.
Ryggraden i selskapet i denne oppbyggingsfasen var Fotoavdelingen. Den ga gode inntekter helt fra starten og langt opp i 80-årene. Oppdragsgivere var Geografisk oppmåling og Kystkartverket (det nåværende Statens kartverk).
I 1954 flyttet selskapet til «Dumpa» på Fornebu, hvor han kjøpte en hangar og noen gamle trebygninger. Her ble det utført service og reparasjoner vedlikehold av både egne og andres flymaskiner.
1958	 anskaffet Norrønafly en Convair 240 og sammen med Erik Myhre Reisebyrå ble Norrønafly det første selskap som kunne sende «Charterturister» til Mallorca – Da de store selskapene  oppdaget at dette var et lukrativt marked, innså Odvar at lille Norrønafly ikke hadde økonomiske muskler nok til å overleve i denne kampen. Han valgte å konsentrerte seg om sine andre andre virksomhetsområder som også omfattet import av Piper og Cessna fly,
I 1969 flyttet Korsvold deler av virksomheten til Åstorp Gaard i Rakkestad. Her blir det bygget en hangar anlagt en 800 m lang Flystripe som senere blir utvidet til den nåværende Rakkestad flyplass, Åstorp.
I 2003 var Norrønafly 50 år og Korsvold kunne registrere  at flyverkstedet på Rakkestad ble sett på som en betydelig aktør for småflymiljøet i Norge som kunne  utføre alle større reparasjoner og vedlikehold av fly.
Porsche Carrera GT
Porsche Carrera GT er en superbil fra den tyske bilprodusenten Porsche, som ble produsert i 1.270 eksemplarer mellom 2004 og 2006.
Carrera GT er konstruert på en ramme av karbonfiber, og er utstyrt med en 5,7-liters V10-motor som har en effekt på 612 hestekrefter. Modellen akselererer fra 0 til 100 km/t på 3,9 sekunder, 0-200 på 9,9 sekunder og har en toppfart på 330 km/t. Dette er data oppgitt av Porsche. Opprinnelig var det planlagt en produksjon på 1.500 biler totalt. Men i august 2005 uttalte Porsche at produksjonen ville bli avsluttet tidligere enn planlagt, grunnet nye amerikanske sikkerhetsregler for kollisjonsputer. I mai 2006 var det produsert i alt 1.270 av Carrera GT. Av kjente eiere kan nevnes den amerikanske komikeren Jerry Seinfeld, som har en Carrera GT i sin omfattende Porschesamling.
NM i bandy 1935
Referat
Tross et snøfall med storm dagen i forveien opprant finaledagen med det herligste vintervær og god is. Kronprins Olav og et stort publikum overvar kampen. Det ble en vellykket finalekamp. Begge parter begynte riktignok nok nervøst, men farten var hele tiden god. Det varte ikke lenge før kombinasjonene gikk lett og lekende i løperrekken til Drafn, og Stabæks forsvar fikk mer enn nok å gjøre. Omgangens eneste mål kom etter 23 minutters spill. Einar Nilsen trakk Stabækforsvaret på seg – vippet så en løs ball bort til Jamen Wilhelmsen, og denne som sto bra plassert, slo ballen momentant i buret. Drafn hadde mange gode sjanser til å øke ledelsen. Annen omgang ble meget bedre. Stabæk hadde da flere gode perioder. Riktignok hadde Jamen Wilhelmsen driblet seg igjennom hele forsvaret, men hadde det uhellet å skyte i stolpen, likesom Raabe og «Tralla» klikket på noen storfine sjanser. Og dette var da stillingen sto 1-0. Stabæk øynet mulighet fot utligning, og det var en prestasjon, da de under klyngespill oppnådde sin hensikt. Det var da gått 26 minutter av den andre omgangen. Kampen ble hårdere, mer spennende og enda bedre etter dette. Drafn gikk helt inn for seieren, og åtte minutter før slutt lyktes det Øivind Raabe å sette «vinnerballen» inn – 2-1. Resultatet av kampen var hermed gitt, men ufarlig var ikke Stabæk, som til siste stund kjempet for utlikning.
Baldwin kraftverk
Baldwin kraftverk er et kullkraftverk ved et kunstig oppdemmet kjøle-reservoar i Kaskaskia River, Randolph County i delstaten Illinois i det nordlig-sentrale USA. Det har en installert produksjonskapasitet på 1806 MW, fordelt på tre blokker/turbiner. Dette er delstatens nest største termiske kraftverk målt etter installert produksjonseffekt.
Anlegget ble påbegynt omkring 1970 og stod ferdig i 1975. Brenselkilden er sub-bitumenøst kull.
Xanthippe
Xanthippe (gresk Ξανθίππη) var gift med Sokrates i antikkens Athen. De hadde de tre sønnene Lamprokles, Sofroniskos og Menexenos.
Der er mange historier om Xanthippe, men få ting som betraktes som sikre fakta. Man tror at hun var mye yngre enn filosofen hun var gift med, kanskje så mye som 40 år. Hun var berømt for sin skarpe tunge og det sies hun er den eneste som noensinne har vunnet en diskusjon med Sokrates. Etter en spesiell krangel skal hun ha tømt en potte over Sokrates' hode, hvoretter han skal ha bemerket, «Etter torden kommer som regel regnet.»
Xenofon skildrer henne som en arrig kvinne, stridslysten og ondsinnet. Betegnelsen xantippe har derfor siden også blitt brukt generelt som kallenavn på enhver «hissig eller trettekjær hustru eller kvinne».
Imidlertid var Sokrates heller ikke særlig lett å leve med, eksempelvis nektet han å motta penger for sine belæringer gjennom diskusjon (i motsetning til sofistene). Hans bidrag til husholdningen, sies det, var de tilfeldige mynter han fant på sine daglige spaserturer rundt i Athen.
Navnet
Xanthippe betyr «blond hest», fra gresk ξανθός «xanthos» (blond) og ‘ιππος «hippos» (hest). Hennes navn er et av mange greske personnavn med tilknytning til hest, sammenlign Philippos: «hesteelsker»; Hippokrates: «hestetemmer» etc. «Hippos» er et gammelt gresk navn som ofte antydet en aristokratisk bakgrunn.
Litteratur
I akt 1 scene 2 i Shakespeares Troll kan temmes sammenlikner Petruchio Katherina med Xantippe: «Som Sokrates' Xanthippe eller verre»
Amy Levy, engelsk dikter i viktoriatiden, skrev en dramatisk monolog oppkalt etter Xantippe.
Sunderland
Sunderland er en industri- og havneby i Tyne and Wear, England. Frem til 1974 utgjorde den et distrikt i Durham, men den ble så innlemmet i City of Sunderland i Tyne and Wear. Den er dermed en by innenfor en annen by, en situasjon som ikke er uvanlig i England. Den er beliggende ved munningen av elven Wear.
I historisk i grevskapet Durham har det vært tre opprinnelige bosetninger på stedet for dagens Sunderland. På nordsiden av elven ble Monkwearmouth en bosetning i 674 da Benedict Biscop grunnla klosteret Monkwearmouth-Jarrow Abbey. På motsatt side av sørbredden ble Bishopwearmouth grunnlagt i 930. En liten fiskelandsby kalt for Sunderland var lokalisert ved munningen av elven, det stedet som i dag kalles East End. Den ble gitt charter i 1179. I århundrenes løp vokste Sunderland til en havn som handlet i kull og salt. Skipsbygging begynte langs elven på 1300-tallet. Ved 1800-tallet hadde havnen Sunderland vokst til at den hadde absorbert Bishopwearmouth og Monkwearmouth.
Sunderland er i dag den trettende største byen i England med et areal på 3874 hektar. I henhold til statistikk basert på tall fra folketellingen i 2001 er 60 prosent av hjemmene i Sunderland storbyområde selveie og med gjennomsnittlig husholdning på 2,4 mennesker. Folketellingen for 2011 har oppgitt 174 286 innbyggere.
Tyne and Wear Metro har flere stasjoner i Sunderland og forbinder byen med de andre folkerike byene i området.
Powerton kraftverk
Powerton kraftverk er et kullkraftverk og et gasskraftverk i Tazewell County i delstaten Illinois i det nordlig-sentrale USA. Kraftverket har et kunstig kjølereservoar. Det har en installert produksjonskapasitet på 1538 MW, fordelt på to like store blokker / turbiner. Dette er delstatens tredje største termiske kraftverk målt etter installert produksjonseffekt.
Anlegget ble påbegynt omkring 1972 og stod ferdig i 1975. Brenselkilden er sub-bitumenøst kull og naturgass.
Irland under Sommer-OL 1964
Irland under Sommer-OL 1964. Tjuefem sportsutøvere fra Irland deltok i sju sporter under Sommer-OL 1964 i Tokyo. Irland kom på delt 35.-plass med en bronsemedalje.
Blattidae
Blattidae er en gruppe (familie) av insekter som tilhører ordenen kakerlakker. Denne familien omfatter de fleste av de artene som opptrer innendørs spredt over det meste av verden.
Utseende
Middelsstore til store, flate kakerlakker. På farge er de gjerne rødlige eller mørke, men det finnes også noen arter som er klart grønne. Antennene er lange og svepeformede. Vingene er utviklet i forskjellig grad, men bare et fåtall av disse artene kan fly.
Den glemte soldat
Boken beskriver alle påkjenningene soldatene som deltok måtte gjennom, men er også en skildring av menneskesinnet og hendelsene på østfrontens midtre og sentrale sektor mellom 1942 og 1945. Sajer deltok blant annet i Det tredje slaget om Kharkov. Bokens sannhetsinnhold er omstridt.
Blattidae
Liv og utvikling
Som hos andre kakerlakker utvikler eggene seg i en hornaktig eggkapsel (oothek) som hunnen bærer med seg til eggene klekkes. Kakerlakkene har ufullstendig forvandling, og nymfene ser ut som små versjoner av de voksne (særlig hos de artene der de voksne ikke utvikler vinger). Artene i denne gruppen er vanligvis nattaktive.
Skadedyr, lukt og smitte
Flere arter i denne gruppen er regnet som betydelige skadedyr. Dette gjelder særlig orientalsk kakerlakk (Blatta orientalis) og amerikansk kakerlakk (Periplaneta americana). Navnene til tross stammer begge disse artene trolig fra Afrika. Kakerlakker kan spise nesten hva som helst, og med sin flate kropp kan de lett gjemme seg bort, særlig siden de sågodtsom bare er aktive om natten. De kan også leve svært lenge uten mat og drikke, og eggene er svært motstandsdyktige. Kakerlakkene er ikke så alvorlige smittespredere som blodsugende insekter, men med sine hårete kropper og sin omgang med matvarer kan de lett spre mageinfeksjoner og lignende.
Utbredelse
De fleste av de over 500 beskrevne artene lever i tropene, mange av dem i Afrika. I Nord-Europa finnes de bare innendørs.
Bjarni Djurholm
Bjarni Djurholm (født 19. mars 1957 i Kollafjørður) er en færøysk lærer og politiker (Ff.).
Familiebakgrunn og yrkeskarrière
Han er sønn av lærer Niels Pauli Djurholm og Gunda Skaalum. Faren var også kommunekasserer, lokalpolitiker og klokker i sognekirken. Bjarni Djurholms svoger er tidligere lagtingsmann Øssur Dam Jacobsen. Bjarni Djurholm er gift med Eydna Jacobsen. Han er utdannet lærer fra Føroya Læraraskúli fra 1982. Først underviste han ved en landsdekkende skole for elever med særskilte behov, deretter ved Tórshavns tekniske skole 1984–1996. Fra 1996 er han assisterende rektor ved barne- og ungdomsskolen Eysturskúlin i Tórshavn. Han var timelærer ved Føroya Handilsskúli 1993–1995.
Politisk arbeid
Han har vært medlem av Fólkaflokkurin siden 1970-årene. Han var i 1980 med på å stifte en ungdomsorganisasjon for Fólkaflokkurin i Tórshavn, Viljin, hvor han i 1982 ble formann. Djurholm var medlem av skolestyret i Tórshavn 1984–1996. Han møtte første gang på Lagtinget som vararepresentant i 1987, senere fast for Jógvan Sundstein 1991–1993. Djurholm var fast innvalgt på Lagtinget fra Suðurstremoy 1994–2008. Det vakte oppsikt at Djurholm og Óli Breckmann ikke ble gjenvalgt i 2008, men begge møtte fast som vararepresentanter. Djurholm var på nytt innvalgt i perioden 2011–2015.
Djurholm ledet Lagtingets kultur- og skolekomité 1991–1993 og 1996–1998, Lagtingets finanskomité 1998–2000 samt Lagtingets kulturkomité 2011–2015. Han var Lagtingets 1. nestformann 1996–1998.
Djurholm var næringsminister i tre regjeringer 2000–2008 og visestatsminister i Jóannes Eidesgaards første regjering 2004–2008. I 2007 stilte han som formannskandidat i Fólkaflokkurin, men tapte mot Jørgen Niclasen.
Utmerkelser
I 2005 ble han utnevnt til ridder av Dannebrogordenen.
Liste over ordførere i Hammerfest
Liste over ordførere i Hammerfest kommune i Finnmark.
Kommunen ble opprettet som Hammerfest formannskapsdistrikt da formannskapslovene ble innført i 1837. Måsøy formannskapsdistrikt ble utskilt fra Hammerfest ved kongelig resolusjon 23. april 1839. Hammerfest formannskapsdistrikt, som etter delingen hadde 2024 innbyggere, besto da av Hammerfest by og Hammerfest landdistrikt. I 1852 ble Hammerfest landdistrikt utskilt fra byen som eget formannskapsdistrikt. Etter denne delingen hadde Hammerfest (by) 1125 innbyggere. Landdistriktet utgjorde det som senere ble kommunene Sørøysund og Kvalsund.
En del av Sørøysund kommune med 20 innbyggere ble overført til Hammerfest 1. januar 1875. 1. januar 1963 ble en del av Sørøysund med 33 innbyggere overført til Hammerfest. 1. januar 1992 ble Hammerfest, med 6909 innbyggere, og Sørøysund kommuner slått sammen til nye Hammerfest kommune.
Ametista do Sul
Ametista do Sul er en kommune i delstaten Rio Grande do Sul i sørregionen av Brasil.
Limburgsk
Limburgsk (limburgs, uttales []) er en samling dialekter på tvers av nasjonalgrensene mellom Nederland, Belgia og Tyskland. Disse dialektene er nært knyttet til hverandre, og skiller seg fra nederlandsk (som språket ligner mest på), og utgjør derfor et eget språk.
Limburgsk har offisiell status som regionalspråk i (på nederlandsk streektaal) i Nederland, og har derfor moderat beskyttelse på bakgrunn av Den europeiske pakt om regionale språk eller mindretallsspråk (European Charter for Regional or Minority Languages), kapittel 2.
SLM
Forkortelsen SLM kan vise til flere ting:
Louis de Quémener
Louis de Quémener eller Louis Quéméner (født 3. september 1643, død 17. november 1704) var en fransk katolsk misjonær i Kina. Han var tilknyttet Det parisiske Misjonsselskap (Missions Etrangères de Paris, M.E.P.).
Louis Quéméner var opprinnelig fra Bretagne. Faren hans het også Louis Quéméner; moren het Françoise Lestobec. Faren hans ville at han skulle bli handelsmann i likhet med ham selv og mange andre i slekten. Men under en pilegrimsferd sammen med sin mor bestemte Louis seg for å bli misjonær.
Vivianes kamp
Vivianes kamp (originalt: Gett) er en israelsk film fra 2014, skrevet og regissert av søskenparet Ronit og Shlomi Elkabetz. Ronit Elkabetz spiller hovedrollen som «Viviane Amsalem», som prøver å bli skilt fra ektemannen «Shimon». For at skilsmissen skal bli godkjent av rabbiene må «Shimon» godkjenne skilsmissen, noe han nekter å gjøre.
Vivianes kamp vant hovedprisen under Film fra sør 2014. Den ble også nominert til Golden Globe for beste utenlandske film.
Handling
Viviane Amsalem har vært gift med ektemannen sin, Elisha, i over tjue år. Hun går til en religiøs domstol for å få et dokument fordi de ikke er bosatt sammen, og hun ønsker ikke lenger å være gift med ham. Men Elisha håper fremdeles på å bli gjenforent med sin kone, og ber henne om å flytte tilbake til ham. Rettenes domstol beordrer en prøve-gjenforening for ekteparet, som Viviane forsøker å følge. Men etter en rekke forsøk på å etterkomme pålegget, er uenighetene i ekteskapet så alvorlige at Viviane insisterer på separasjon og skilsmisse-saken begynner.
I løpet av flere år sliter Viviane med å få bekreftet skilsmissen, og ektemannen hennes gjør sitt beste for å forhindre hele prosessen. Selv om Elisha forsøker å bevise at han er en god ektemann og en religiøs person, avslører vitner at Elisha er hevngjerrig og smålig og at Viviane faktisk har vært misfornøyd med ham i flere år. Etter at broren til Elisha, som fungerer som hans representant, beskylder Vivianes advokat, Carmel Ben-Tovim, for å være forelsket i henne, feirer de to brødrene og Elisha forsøker å unngå videre rettsmøter.
Men Elisha blir deretter anklaget for å ha vist forakt for rettssaken, og han sier seg til slutt enige i at han går med på å skille seg fra sin kone hvis det rabbinske panelet beordrer ham til det. Men når de gjør dette, nekter han imidlertid å gå med på skilsmissen. Viviane ber om hjelp og barmhjertighet fra domstolen, men de forteller at de ikke kan gjøre mer for å hjelpe henne.
Vitantonio Liuzzi
Vitantonio «Tonio» Liuzzi (født 6. august 1983 i Locorotondo, Italia) er en italiensk Formel 1-fører som i -sesongen kjørte for HRT.
Karriere
Liuzzi debuterte i Formel 1 for Red Bull Racing i 2005. Opprinnelig skulle han og Christian Klien, som han da bodde med i Hemel Hempstead i England, dele setet og kjøre fire og fire løp, men det endte med at Klien fikk setet i de resterende løpene etter at Liuzzi hadde kjørt sine. Han tok sine to første poeng i San Marino etter at han kjørte inn til en sterk 7.-plass. Liuzzi er nå bosatt i Pescara i Italia.
Før 2006-sesongen signerte Liuzzi med det nyetablerte juniorlaget til Red Bull, tidligere Minardi, med navn Scuderia Toro Rosso. Poeng var utenfor rekkevidde da bilen utover sesongen ble langt svakere enn konkurrentene grunnet bruk av en nedtrimmet V10 i stedet for den nye V8-motoren som ble brukt av alle de andre lagene. Høydepunktet var under løpet i USA hvor han tok en 8.-plass.
Liuzzi ble hos Toro Rosso i 2007, men til tross for en sterk 6.-plass i Kina mistet han setet til Sébastien Bourdais før 2008-sesongen. Han sikret seg i stedet en plass som testfører hos Force India.
I 2009 fikk Liuzzi kjøre igjen da Force Indias faste fører Giancarlo Fisichella gikk til Ferrari som erstatning for Felipe Massa. Han tok sin beste plassering i karrieren på startrekken foran Italias Grand Prix med en 7.-plass. Han måtte imidlertid bryte løpet da girkassen havarerte på 19. runde.
Den 27. november 2009 ble Liuzzi annonsert som fast fører hos Force India for 2010-sesongen.
VM i amerikansk fotball 2007
Verdensmesterskapet i amerikansk fotball 2007 var det 3. VM i amerikansk fotball. Det ble avholdt mellom 7. og 15. juli 2007 i Kawasaki i Japan.
Austin
Austin er hovedstad i den amerikanske delstaten Texas, har 912 791 innbyggere innen bygrensene (2014 ) og er en del av et større urbant område med over en million innbyggere.
Vitantonio Liuzzi
Fullstendige Formel 1-resultater
(Forklaring) (resultater i uthevet skrift indikerer pole position, resultater i kursiv indikerer raskeste runde)
Austin
Byen ble grunnlagt i 1835 under navnet Waterloo, men navnet ble forandret i 1838 til Austin, etter Stephen F. Austin.
Byen ligger i fylket Travis County ved Coloradoelven, som slynger seg gjennom sentrum og er oppdemmet i tre innsjøer som deler byen i to. Med delstatsuniversitetet beliggende like nord for bysentrum er Austin preget av studentbefolkningen og er kjent både for sitt livlige natteliv, sine blomstrende konsertscener, som inkubator for innovative IT-selskaper og et utviklingssenter for sivil og militær teknologi. Tradisjonelt har imidlertid bomull og kveg vært de viktigste handelsvarene.
Byen er hvert år sete for den amerikanske musikkbransjens store konferanse og festival, South By Southwest (SXSW), som trekker tusenvis av band, platebransjefolk, konsertarrangører og fans til byen.
Blant de mer kuriøse innslagene er verdens største urbane flaggermuspopulasjon, som hver sommer slår seg ned under broen Congress Avenue. I motsetning til mange andre amerikanske storbyer er Austin bedre tilrettelagt for sykkeltrafikk, og syklisten Lance Armstrong er blant de mest berømte innbyggerne.
116 (tall)
116 (ett hundre og seksten) er det naturlige tallet som kommer etter 115 og kommer før 117.
116 er et partall.
116 er atomnummeret til livermorium.
116 er CXVI i romertall.
Sentertenning
Sentertenning er når det er en tennhette sentrert i bakkant på en patron kontra randtenning som har integrert tennsats i kragen rundt bunnen på patronen. Dette er den absolutt vanligste formen for patroner i dag, og finnes på alt fra småkalibrede pistolpatroner til granatpatroner for maskinkanoner. De eneste patrontypen med en annen tennsatstype som er i alminnelig bruk i dag er randtenning, som brukes i ammunisjon for salonggevær- og pistoler (.22 Long- og Short rifle), da hylsebunnen er for liten til å ta tennhette.
Sudetene
Inndeling
Sudetene blir vanligvis inndelt i:
«Høy-Sudetene» (polsk: Wysokie Sudety; tsjekkisk: Vysoké Sudety, tysk: Hohe Sudeten) er en samlebetegnelse for fjellkjedene Karkonosze/Krkonoše, Hrubý Jeseník og Masyw Śnieżnika.
Irland under Sommer-OL 1960
Irland under Sommer-OL 1960. Førtini sportsutøvere fra Irland deltok i åtte sporter under Sommer-OL 1960 i Roma. Irland vant ikke noen medaljer.
Porsche 968
Porsche 968 er en bilmodell fra den tyske bilprodusenten Porsche, som ble produsert fra 1992 til 1995. Modellen tok over da Porsche 944 gikk ut av produksjon, og var basert på forgjengeren. Da 968 gikk ut av produksjon i 1995 markerte den slutten på en plattform som hadde vært i produksjon i nesten 20 år, siden introduksjonen av Porsche 924.
Historie
Porsche 968 startet opprinnelig som en tredje utgave av 944, som skulle erstatte S2-varianten som ble introdusert i 1989. Underveis i utviklingen så ingeniørene at de måtte erstatte så mange deler at de nærmest hadde bygget en ny bil, og dermed ble det bestemt at 944 S3 skulle droppes, og at det i stedet skulle introduseres en ny modell. Produksjonen ble flyttet fra Volkswagens fabrikk i Neckarsulm, hvor 924 og 944 hadde blitt produsert på kontrakt for Porsche, til Porsches egen fabrikk i Zuffenhausen.
Utseendet var ikke ulikt 928, men bilen ser kanskje enda mer ut som en blanding av Type 993 911, som ikke ble tilgjengelig før mot slutten av 968-produksjonen, og 944 S2. Som 944 ble også 968 solgt både som coupé og cabriolet, og det meste av plattformen ble hentet direkte fra 944 S2, som igjen delte mange komponenter med 944 Turbo. Komponenter herfra inkluderte blant annet firestemplede bremsekalippere fra Brembo på alle hjul, MacPherson hjuloppheng foran og hjuloppheng i aluminium. Ifølge Porsche var 80% av komponentene i bilen nyutviklede.
En gategodkjent løpsvariant, kalt «Club Sport», ble senere tilgjengelig. Denne hadde et enklere interiør med racingstoler, 20mm kortere fjærer samt større dekk og felger. Modellen var kun tilgjengelig på det europeiske markedet. I tillegg ble det i Storbritannia solgt en versjon kalt «968 Sport», som var en Club Sport-utgave med noe mer komfortutstyr, i årene 1994 og 1995. Porsche produserte også noen få turboladede utgaver, kalt «Turbo S», som kun var tilgjengelig i Europa og ble produsert i 16-27 eksemplarer. Til slutt ble det produsert en løpsvariant kalt «Turbo RS», i kun fire eksemplarer.
968 og 968 Club Sport kunne leveres med et banetilpasset understell, opsjon M030. Dette innebar større bremsekalippere og skiver foran (fra Porsche 928 S4) med noe endrede nav og spindler for å få bremsene til å passe. I tillegg var det større stabilisatorstag (30mm diameter) foran og 3-trinns justerbare bak (18 og 19mm diameter), samt progressive fjærer foran som senket fronten med cirka 20mm, balansert med hjelpefjærer bak i tillegg til torsjonsstavene. Bevegelsene i fjærene og torsjonsstavene ble dempet av 1-veis gule Koni, der hastigheten på returen kunne justeres. Et ytterligere hjelpemiddel ved banekjøring og fremkommelighet på snø var opsjon M220, differensialbrems.
968 var Porsches siste modell med frontmontert motor før introduksjonen av SUV-modellen Cayenne i 2003. 968 ble solgt parallelt med 928 GTS frem til 1995, da begge modeller gikk ut av produksjon.
Kapp Platen
Kapp Platen er en odde på Nordaustlandet, Svalbard og er det nordligste punktet på Platenhalvøya på Prins Oscars Land.
Kapp Platen har sitt navn etter den svenske sjøfarts- og utenriksministeren Baltzar von Platen.
Fredrik Riseth
Fredrik Riseth (født 15. september 1995) er en norsk tidligere langrennsløper som representerte Byåsen IL. Han ble juniorverdensmester på sprint i 2015 og U23-verdensmester på sprint i 2017.
Idrettskarriere
Riseth deltok på Byåsens tredjelag i 3 x 10 km stafett ved NM på ski 2014, sammen med Sivert Grøtan Eriksen og Johannes Høsflot Klæbo. Disse gikk inn til 15.-plass på stafetten, til tross for at alle tre var juniorer.
Ved Junior-VM på ski 2015 vant han klassisk sprint, foran russiske Alexander Bakanov og Riseths lagkamerat Johannes Høsflot Klæbo.
Ved U23-VM på ski 2017 vant han igjen gull på klassisk sprint, foran en annen russer ved navn Aleksandr Bolsjunov. Joachim Aurland fra Norge på bronseplass. Under NM på ski 2018 ble han nr. 3 på klassisk sprint.
Han deltok i til sammen sju verdenscuprenn, alle i sprint, og hans beste plassering ble en sjuendeplass i klassisk sprint i Drammen i mars 2018. Han la opp i 2020.
Reddal
Reddal er en bygd vest i Grimstad kommune i Aust-Agder. Bygden ligger ca. 10 kilometer fra Grimstad sentrum. Det bor 317 mennesker i bygda (SSB 2022). Reddal er kjent for sitt gode vekstvilkår for jordbruket, og omfattende produksjon av tidligpoteter og bær. Bygda har eget potetpakkeri. Det er også et stort sandtak i bygda (Reddal sand). Nye tilleggsnæringer til landbruket er også voksende i bygda, som Snefrids hus og Reddal Ressursgård.
Reddalsvannet er et naturreservat som er vernet på grunn av den store fuglebestanden. Vannet ble tappet ned til havnivå i 1877 for å gi plass til mer dyrkningsjord. Kanalen som ble laget, Reddalskanalen, gir vannet forbindelse med sjøen.
Bygda er også kjent for Lundesanden, som er en sandstrand i vestenden av Syndle.
Ole Tunold
Ole Braarud Tunold (født 18. januar 1958 i Stavanger) er en norsk psykolog. Han er generalsekretær i Norsk Psykologforening. Han er cand.psychol. fra Universitetet i Oslo, og har variert yrkesbakgrunn, blant annet fra Forsvaret og som sykehusdirektør i Rjukan og på Kongsberg.
André da Rocha
André da Rocha er en kommune i delstaten Rio Grande do Sul i sørregionen av Brasil.
Bairnsdale (Victoria)
Bairnsdale er en by i Gippslandområdet i Victoria i Australia. Det ligger ved Mitchellelva 281 kilometer øst for delstatshovedstaden Melbourne.
Bairnsdale hadde 11 282 (2006) og er en av de største tettstedene i den østlige delen av Victoria og administrasjonssenter for lokalstyret Shire of East Gippsland.
Opphavet til bynavnet er uvisst, men det er antatt at dette kommer fra eiendomen til nybyggeren Archibald MacLeod som kom fra Isle of Skye i Skottland.
Jordrøykfamilien
Slekter: se teksten
Jordrøykfamilien (Fumariaceae) er en plantefamilie i ordenen Ranunculales. Den omfatter ca. 450 arter fordelt på 15 planteslekter. I Norge vokser et par arter av jordrøykslekten (Fumaria). Noen botanikere har regnet jordrøykfamilien som egen familie (Hypecoaceae, Fumariaceae), men den er også senere sammenslått med valmuefamilien.
I APG III-systemet anerkjennes ikke gruppen som en egen familie, men inkluderes i valmuefamilien.
Noen av slektene i familien er:
Når gruppen regnes som underfamilie under valmuefamilien, bruker man den latinske betegnelsen Fumarioideae. Flere av slektene ovenfor inngår i det som tidligere ble regnet som familien Hypecoaceae.
Bihor (fylke)
Bihor er et fylke (județ) i Romania. Det ligger i regionen Transilvania. Administrasjonssenteret er byen Oradea. Fylket hadde 575 398 innbyggere ved folketellingen i 2011.
Administrativ inndeling
Fylket har fire municipiu, seks byer og 90 comună.
Ungarn under Sommer-OL 1936
Ungarn under Sommer-OL 1936. 209 sportsutøvere, 191 menn og atten kvinner fra Ungarn deltok i 20 øvelser under Sommer-OL 1936 i Berlin. Ungarn ble tredje beste nasjon med ti gull-, en sølv- og fem bronsemedaljer.
Das War Das
Das War Das er et samlealbum av den norske rockegruppen DDR.
Albumet ble sluppet 9. februar 2009. Albumet innheolder kjente sanger som er oversatt til tysk, samt en nyinnspilling av 1980-tallshiten «99 Luftballons». Releasekonserten ble holdt på Rockefeller 13. februar 2009, med diverse gjester (inkludert D.D.E. og Prepple Houmb).
Sivfamilien
Sivfamilien er en plantefamilie som omfatter sju eller åtte slekter. I Norge vokser ca. 20 arter av siv og sju arter av frytle. Disse to slektene har en kosmopolitisk utbredelse, mens de andre fem er begrenset til den sørlige halvkule.
Artene mangler mykorrhiza. Plantene har runde stengler og ofte også avrundede blader.
NM i bandy 1934
Beste lag i hver avdeling til finale.
Ingen lag rykket ned. Serien ble utvidet.
Finale
Søndag 18. februar, Dæhlenengen, Oslo, 2600 tilskuere. Dommer: Fritz Pettersen, Skiold.
M60 (Russland)
M60 (eller Ussuriveien) er en føderal hovedvei i Russland. Den ligger i Russlands fjerne østen, og går sørover fra byen Khabarovsk til havnebyen Vladivostok i sør. Den er 760 kilometer lang, og går stort sett parallelt med elva Ussuri og traseen til Den transsibirske jernbanen.
Etter 660 kilometer passerer den byen Ussurijsk, og over de drøye 100 kilometerne herfra til Vladivostok er veien mest trafikkert og av størst betydning. Den er ikke fullt utbygd til motorvei, men har planfrie kryss med jevne mellomrom. M60 er en del av den transkontinentale veiforbindelsen fra Moskva til Vladivostok.
Veien passerer byene Vjazemskij, Bikin, Dalneretsjensk, Lesozavodsk, Spassk-Dalnij, Ussurijsk og Artjom.
Scandinavian Leather Men
Scandinavian Leather Men (SLM) Oslo er en norsk klubb i Oslo for homofile og bifile menn med interesse for fetisjisme og SM (sadomasochisme). Klubben ble startet i 1976, og er med det Norges eldste fetisj- og BDSM-klubb. SLM Oslo har i dag over 300 medlemmer.
SLM har lokale i Rådhusgata i Oslo, med inngang fra Nedre Slottsgate. Klubben arrangerer klubbkvelder ca. annenhver uke. Klubbkveldene har kleskode, du kan da komme i lær, gummi, uniformer, skinhead, jeans/boots m.m. Det arrangeres også smalere temakvelder, da er kleskoden også strengere.
Klubben er for Menn som har sex med menn, og ekskluderer derfor kvinner fra deres arrangementer. De har lagt til grunn en ganske liberal definisjon av mann, og har vedtektsfestet at selvdefinerende menn som sympatiserer med klubbens formål kan bli medlem.
SLM er tilsluttet Top of Europe (ToE). De var tidligere tilsluttet ECMC også, men meldte seg ut i 2015.
Klubben står også for Mister Leather Norway kåringen, som ble gjort første gang i 1995.
Malahat Nasibova
Malahat Nasibova (født 6. mars 1969 i Nakhitsjevan) er en aserbajdsjansk journalist og menneskerettighetsforkjemper. I 2009 ble hun tildelt Raftoprisen for sin «modige og urokkelige innsats for en fri og uavhengig presse». Med eget liv som innsats rapporterer hun om maktmisbruk, menneskerettighetskrenkelser og korrupsjon i den isolerte, autonome, aserbajdsjanske eksklaven Nakhitsjevan.
Kampen for borgerrettigheter i Aserbajsdjan
Aserbajdsjan er et land hvor korrupsjon når alle nivå av samfunnet. Nasibova og andre borgerrettighetsaktivister kjemper en kamp for gjennomsiktighet og åpenhet i et samfunn hvor korrupsjonen hindrer demokratisk, såvel som økonomisk utvikling. Tross Aserbajdsjans store oljeforekomster kommer lite av pengene befolkningen til gode. I 2001 ble Aserbajdsjan medlem av Europarådet i håp om at menneskerettighetssituasjonen skulle forbedres. De aserbajdsjanske myndighetene har ikke imøtekommet kravene fra Europarådet og fortsett å arrestere journalister og politiske aktivister. Nasibova og flere av hennes kollegaer og bekjente har blitt arrestert. En av disse var Novruzali Mammadov, som etter 10 års fengsling døde 10. august 2011.
John Beaufort, 1. jarl av Somerset
John Beaufort (født ca. 1373, død 16. mars 1410) var det første av de fire barna til John av Gaunt og hans elskerinne og senere kone Katherine Swynford.
Han ble født på Beaufort slott i Anjou i Frankrike. Etter at foreldrene hadde giftet seg ble de fire barna legitmisert av John av Gaunts nevø Rikard II av England i 1390, men de fikk ikke arverett til tronen selv om de var barnebarn av Edvard III. Det antas at dette ble gitt som en privatlov fra kongen, fordi et likelydende vedtak kom fra parlamentet i januar 1397. Til tross for at de ikke fikk arverett ble en av etterkommerne konge, Henrik VII.
Beaufort ble utnevnt til jarl av Somerset den 10. februar 1397. 28. september samme år giftet han seg med Margaret Holland, datter av Thomas Holland, 2. jarl av Kent. Neste dag ble han marki av Somerset og Dorset, og i løpet av samme år ble han ridder av Hosebåndsordenen. I 1399, etter Henrik IVs tiltredelse, mistet han markititlene.
I 1404 var han Constable of England.
Han hadde seks barn med sin kone:
Dugald Stewart
Dugald Stewart (født 22. november 1753, død 11. juni 1828) var en skotsk filosof, født i Edinburgh, og hans far Matthew Stewart (1715–1785) var professor i matematikk ved Universitetet i Edinburgh (1747–1772).
Liv og verker
Dugald Stewart tok sin utdannelse i Edinburgh ved Royal High School og ved universitet, hvor han studerte matematikk og moralfilosofi under Adam Ferguson. I 1771, i håp om få en Snell Exhibition, et årlig stipendiat for en student ved Universitetet i Glasgow som ga innpass ved Balliol College ved Universitetet i Oxford, dro han til Glasgow og til forelesningene til Thomas Reid. Til Reid har han senere gitt æren for sin teori om moral, og betalte tilbake sin gjeld ved å gi Reids oppfatninger fordelen av hans egen glitrende stil og akademiske veltalenhet. I Glosgow bodde Stewart i samme internat som Archibald Alison, forfatteren av Essay on Taste («Essay om smaken»), og de etablerte et varig vennskap.
Etter kun et enkelt semester i Glasgow ble Stewart, da nitten år gammel, tilkalt av sin far som da hadde fått sviktende helse og bedt om å overta hans undervisning i matematikk ved Universitetet i Edinburgh. Etter å ha fungert i denne posisjonen i tre år ble Dugald Stewart valgt til professor i matematikk sammen med sin far i 1775. Tre år senere ble Adam Ferguson utpekt som sekretær for den kommisjon som ble sendt til de britiske koloniene i Nord-Amerika, og på Fergusons forespørsel overtok Dugald Stewart hans forelesninger. I løpet av semesteråret 1778–1779, i tillegg til hans matematiske arbeid, foreleste han også i moralfilosofi.
I 1783 giftet han seg med Helen Bannatyne, som døde i 1787, etterlot kun en eneste sønn, oberst Matthew Stewart.
I 1785 etterfulgte han Ferguson som professor i moralfilosofi og som han holdt i 24 år, og gjorde posisjonen til et senter for intellektuell aktivitet. Grunnet hans ry kom det unge studenter fra England, Europa og Amerika. Blant hans elever var Lord Palmerston, Walter Scott, Francis Jeffrey, Henry Thomas Cockburn, Francis Horner, Sydney Smith, John William Ward, Henry Peter Brougham, Thomas Brown, James Mill, og James Mackintosh.
Stewarts forelesninger om moralfilosofi omfavnet, foruten etikk, også politisk filosofi og fra 1800 og framover ble det gitt egne forelesninger om politisk økonomi, den gang ukjent som egen vitenskap. Stewarts opplyste politiske lære var tilstrekkelig, i reaksjonen etter den franske revolusjon, til å mistenkeliggjøre ham som en fiende av den britiske forfatning. Somrene 1788 og 1789 hadde han tilbrakt i Frankrike hvor han blant annet møtte den franske journalisten Jean-Baptiste-Antoine Suard og skribenten Guillaume Raynal, og han kom selv å sympatisere med den revolusjonære bevegelse.
I 1790 giftet han seg med franske Helen D'Arcy Cranstoun, datter av en advokat og dommer. Hans andre hustru kom fra en god familie og var dannet, og han kom i den vane å gi det hans skrev til hennes kritikk. De fikk en sønn og en datter, men sønnens død i 1809 var et betydelig slag for faren, og førte til han trakk seg tilbake fra aktiv tjeneste som professor. Før dette hadde Stewart ikke vært aktiv som forfatter. Som student i Glasgow hadde han skrevet et essay om drømming, og i 1792 utga han sitt første bind av Elements of the Philosophy of the Human Mind; andre bind kom i 1814, den tredje ikke før i 1827. I 1793 fikk han trykket en lærebok, Outlines of Moral Philosophy, som senere kom i flere nye utgaver, og det samme året leste han for Royal Society of Edinburgh sin redegjørelse av Life and Writings of Adam Smith.
Tilsvarende memoarer om historikeren Robertson og om Reid ble også forelest ved samme sted, og senere ble utgitt. I 1805 utga Stewart pamfletter som forsvarte matematikeren og fysikeren John Leslie mot anklager om å ikke være rettroende av kirkerådet i Edinburgh. I 1806 mottok han sin pensjon eller avlønning fra avisen Edinburgh Gazette tilsvarende £300. Med sjokket av sin unge sønns død gjorde det umulig for ham å fortsette å forelese ble det på hans egen anmodning Thomas Brown den som i 1810 ble utpekt medprofessor. Da Brown døde i 1820 trakk Stewart seg helt fra sin professorstilling som da ble gitt videre til John Wilson, bedre kjent som «Christopher North».
I juni 1814 ble han innvalgt som fellow ved Royal Society i London.
I 1822 ble han rammet av lammelse (paralyse), men fikk tilbake en god del av sin helse, nok til at han kunne fortsette sitt arbeid. I 1827 utga han sitt tredje bind av Elements, og i 1828, kun noen få uker før han døde, verket The Philosophy of the Active and Moral Powers. Han døde i Edinburgh hvor han ble gravlagt i kirkegården Canongate Churchyard. I tillegg og av større offentlig interesse, ble en monument reist til hans ære på Calton Hill. Hans minne er også beæret med det nylig reiste bygningen Dugald Stewart Building ved Universitetet i Edinburgh ved Charles Street.